CELEX: 62010CN0091
Language: fi
Date: 2010-02-17 00:00:00
Title: Asia C-91/10: Ennakkoratkaisupyyntö, jonka Rechtbank Breda (Alankomaat) on esittänyt 17.2.2010 — VAV Autovermietung GmbH v. Inspecteur van de Belastingdienst/Douane Zuid, kantoor Roosendaal

1.5.2010   
            
            
               FI
            
            
               Euroopan unionin virallinen lehti
            
            
               C 113/26
            
         Ennakkoratkaisupyyntö, jonka Rechtbank Breda (Alankomaat) on esittänyt 17.2.2010 — VAV Autovermietung GmbH v. Inspecteur van de Belastingdienst/Douane Zuid, kantoor Roosendaal
   (Asia C-91/10)
   2010/C 113/41
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Breda
   
      Pääasian asianosaiset
   
   
      Kantaja: VAV Autovermietung GmbH
   
      Vastaaja: Inspecteur van de Belastingdienst/Douane Zuid, kantoor Roosendaal
   
      Ennakkoratkaisukysymykset
   
   
               1)
            
            
               Onko yhteisön oikeus, erityisesti palvelujen tarjoamisen vapautta koskeva periaate, sellaisena kuin se EY 49–EY 55 artiklassa (joista on tullut SEUT 56–SEUT 62 artikla) esteenä sellaiselle kansalliselle lainsäädännölle, jonka mukaan Alankomaissa asuvan tai sinne sijoittautuneen henkilön, joka käyttää toisessa jäsenvaltiossa rekisteröityä ja sieltä vuokralle otettua moottoriajoneuvoa Alankomaissa, on maksettava silloin, tämä ajoneuvo otetaan käyttöön Alankomaiden tieliikenteessä, vero siten, että henkilön on aluksi maksettava veron koko määrä ja veron loppuosa palautetaan ilman tälle määrälle maksettavaa korkoa, kun ajoneuvon käyttö Alankomaiden tieliikenteessä on päättynyt, minkä johdosta maksettavaksi tullut ja suoritettu veron lopullinen määrä vastaa ajoneuvon käytön kestoa Alankomaissa?
            
         
               2)
            
            
               Jos edellä tarkoitettu lainsäädäntö on katsottava EY 49–EY 55 artiklassa (joista on tullut SEUT 56–SEUT 62 artikla) tarkoitetuksi palvelujen tarjoamisen vapauden periaatteen rajoitukseksi, voidaanko tämä rajoitus oikeuttaa kaikkien Alankomaissa olevien ajoneuvojen yhdenvertaisella kohtelulla sekä (siihen liittyvällä ja siitä seuraavalla) väärinkäytön ja/tai alankomaalaisten vuokranantajien ja niiden asiakkaiden käänteisen syrjinnän välttämisellä, koska vero on maksettava etukäteen kokonaisuudessaan myös silloin, kun ajoneuvo vuokrataan Alankomaista?